## Universitats reforça la vertebració de les comarques centrals amb una subvenció de 250.000 euros al Parc Científic de la UPV a Alcoi

*** La Generalitat ha destinat ja 750.000 euros a este projecte i es compromet a mantindre el suport en 2026
* Permetrà a la UPV disposar d’espais i infraestructures adequats per a albergar empreses innovadores i de base tecnològica**

La Conselleria d’Educació, Cultura, Universitats i Ocupació impulsa l’I+D+i a través d’una subvenció de 250.000 euros concedida a la Universitat Politècnica de València (UPV) per a finançar la Ciutat Politècnica de la Innovació - Campus d’Alcoi, conegut com el Parc Científic de les Comarques Centrals.

Amb esta subvenció el Consell suma 750.000 euros d’inversió en el parc científic en els tres últims anys. A més, la Conselleria s’ha compromés a mantindre este suport en 2026, amb la mateixa quantia, per a consolidar el parc com a pol d’innovació en les comarques centrals.

El principal propòsit d’este suport financer és reforçar la vertebració econòmica i social de les comarques centrals de la Comunitat Valenciana, mitjançant la promoció de la investigació, el desenrotllament experimental i la innovació (I+D+i). Estos elements es consideren fonamentals per a un desenrotllament econòmic sostenible i per al benestar social a la regió.

La consolidació del parc permetrà a la UPV disposar d’espais i infraestructures adequats per a albergar empreses innovadores i de base tecnològica, a més de fomentar activament la investigació i la transferència de coneixement entre l’àmbit universitari i el món empresarial.

D’esta manera, el Parc Científic de les Comarques Centrals es configura com un instrument estratègic per a la transferència de coneixement en l’entorn de la comunitat universitària i com un motor d’atracció de talent i projectes d’alt valor afegit.

Els fons concedits per la Generalitat es destinaran a finançar les actuacions desenrotllades per la UPV, entre l’1 de gener i el 31 de desembre de 2025.

Fecha: 28/11/2025